es lv tr lv pl ta nl en lv en ceb en lv lv sv pl hbs_lat lt fi lv lv uz lv sl lt es lt lt lv lv lv lv lv pl lv lv lv lv lv lv lv lv lv lv lv lv lv lv lv lv lv lv lv lt sl lv en lv en pl pt nl nl lv de
Mūs vieno zināšanas, tradīcijas un sirds gudrība Rīgas 64. vidusskola ir Rīgas domes Izglītības, kultūras un sporta departamenta padotības iestāde
Toggle navigation Rīgas 64. vidusskola
Pasākuma tēma – darba pasaules iepazīšana.
Apmeklējot teātri izglītojamiem bija iespēja uzzināt par teātra darbības principiem, izrāžu tapšanas procesu – no maketa līdz izrādes izrādīšanai skatītājiem  un profesiju dažādību.
Nodarbība sākās no maketu telpas, kurā tiek izgatavoti teātra izrāžu 3D maketi mērogā 1:20 (scenogrāfs iedod rasējumu un tad tiek izgatavots izrādes makets. Maketam ir ļoti svarīga nozīme scenogrāfijā). Dalībniekiem tika izskaidrots viss maketu tapšanas process un maketētāja aroda darba pienākumi.
Tālāk devāmies aplūkot Lielo, Mazo un Kamerzāli. Bija iespēja pabūt aiz skatuves, kā arī ielūkoties teātra frizētavā, kur notiek grimēšana un parūku izgatavošana, aktiera ģērbtuvē, kostīmu noliktavā, kur ir tērpi no visdažādākajām izrādēm. Nodarbības vadītāja detalizēti izstāstīja par izrāžu tapšanas procesu un par to, cik daudz dažādu profesiju pārstāvji tiek iesaistīti lai izrāde nonāktu līdz skatītājiem.
Izglītojamie uzzināja par tādām profesijām un amatiem, kā režisors, aktieris, skatuves strādnieks, kostīmu mākslinieks, parūku meistars, uzveduma ražošanas vadītājs, gaismotājs, videoinženieris, scenogrāfs, suflieris, skaņu operators, grimētājs, butafors, rekvizitors un citām. Nodarbības vadītāja atraktīvā veidā izstāstīja katra aroda darba pienākumus un nodarbības beigās skolēniem bija iespēja uzdot sev interesējošos jautājumus.
…man ļoti patika pasākums, jo nezināju, ka tiek strādāts pie katra sīkuma, lai taptu izrāde un ka jāiegulda tik liels darbs. Vairāk tādu pasākumu…
…uzzināju par to, kurā brīdī kas ko dara (tērpu mākslinieki un pārējie, kas sagatavo visu izrādi)…
…ļoti interesants pasākums, kurā ieguvu daudz jaunu zināšanu par teātri, tā aizkulisēm…
…ļoti patika, jo ikdienā esmu teātra cienītāja no skatītāju puses un biju apsvērusi domu nākotni saistīt ar teātri, bet nezināju ka tik daudz dažādu profesiju pārstāvji darbojas teātrī…
…likās interesanti un gribētos visu uzzināt sīkāk… domāju, ka tas man bija noderīgi, jo iespējams ar to saistīšu savu nākotni…
…ļoti patika gides stāstījums…
…bija interesanti uzzināt par teātra aizkulisēm, ar teātri saistītām profesijām un teātra specifiku. Šis pasākums paplašināja manas zināšanas par māksliniecisko jomu, kas iespējams, kaut kad man var noderēt, tāpēc es ļoti to novērtēju…
…labs ieskats teātra aizkulisēs…
…uzzināju par visiem teātra sīkumiem un izrāžu no” a” līdz “z” tapšanas procesu…
Karjeras pasākums - Teātris no citas puses (11 bildes)
Sagatavoja: skolas pedagogs – karjeras konsultants
Ūnijas iela 93, Rīga
+371 6 759 89 29
Burtnieku iela 34, Rīga
+371 6 747 40 81
© 2022 Rīgas 64.vidusskola